**VŠEOBECNE ZÁVÄZNÉ NARIADENIE
 č. 4/2022
O PODROBNOSTIACH O ORGANIZÁCII MIESTNEHO REFERENDA**

 **V OBCI**

**Návrh VZN vyvesený na úradnej tabuli v obci Rokytov pri Humennom dňa: 07.04.2022**

**VZN prerokované schválené dňa:27.04.2022**

**VZN zverejnené na stránke obce**

**VZN nadobúda účinnosť dňom: 30.04.2022**

Obec Rokytov pri Humennom, v súlade s ustanoveniami §4 odsek 5 písmeno a) bod 4. a §6 odsek 1 zákona SNR č. 369/1990 Zb. o obecnom zriadení v znení neskorších predpisov (ďalej aj „zákon o obecnom zriadení“)

***vydáva***

toto Všeobecne záväzné nariadenie obce Rokytov pri Humennom č.4/2022 o podrobnostiach organizácii miestneho referenda v obci (ďalej len „nariadenie!)

 **ČLÁNOK I.
 ÚVODNÉ USTANOVENIA**

 *§1* ***Predmet úpravy***

Všeobecne záväzné nariadenie obce (ďalej aj „nariadenie“) ustanovuje podrobnosti o organizácii miestneho referenda v obci **ROKYTOV PRI HUMENNOM**

 *§2* ***Základné ustanovenia***

(1) Miestne referendum o dôležitých otázkach života a rozvoja obce **Rokytov pri Humennom** organizuje obec **Rokytov pri Humennom** (ďalej aj „obec“) pri výkone samosprávy.1

(2) Orgánom oprávneným na vyhlásenie miestneho referenda v obci **Rokytov pri Humennom** je Obecné zastupiteľstvo obce **Rokytov pri Humennom** 2 (ďalej aj „obecné zastupiteľstvo obce“).

(3) Miestne referendum je jedným z nástrojov a spôsobov obyvateľov obce **Rokytov pri Humennom** vykonávať samosprávu obce **Rokytov pri Humennom** .3

(4) Právo hlasovať v miestnom referende má každý obyvateľ obce JABLOŇ, ktorý má v obci trvalý pobyt,4  ktorý zároveň najneskôr v deň konania miestneho referenda dovŕši 18 rokov veku a ktorému vo výkone volebného práva nebránia zákonné prekážky5 (ďalej aj „oprávnený volič“, „volič“).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
1 §4 odsek 3 písmeno m) zákona o obecnom zriadení
2 §11 odsek 4 písmeno f) zákona o obecnom zriadení
3 §4 odsek 2 písmeno b) zákona o obecnom zriadení
4 §3 odsek 1, odsek 2 písmeno b) zákona o obecnom zriadení
5 §3, §4 zákona č. 180/2014 Z. z. o podmienkach výkonu volebného práva a o zmene a doplnení niektorých
 zákonov v znení neskorších predpisov

**Obec Rokytov pri Humennom**
**VZN O PODROBNOSTIACH O ORGANIZÁCII MIESTNEHO REFERENDA V OBCI**

 **ČLÁNOK II.
 VYHLÁSENIE MIESTNEHO REFERENDA**

 *§3* ***Vyhlásenie miestneho referenda***

(1) Vyhlásiť miestne referendum môže navrhnúť starosta obce, alebo ktorýkoľvek poslanec
 obecného zastupiteľstva obce, alebo skupina poslancov obecného zastupiteľstva obce.

(2) Obecné zastupiteľstvo obce vyhlási miestne referendum prijatím uznesenia o vyhlásení
 miestneho referenda.

(3) Uznesenie o vyhlásení miestneho referenda obsahuje:
 a) dôvod vyhlásenia referenda ( k čomu sa majú oprávnení voliči v miestnom referende
 vyjadriť),
 b) otázku alebo otázky, ktoré sa obyvateľom obce predkladajú na rozhodnutie,
 c) spôsob úpravy hlasovacieho lístka,
 d) dátum konania miestneho referenda,
 e) územné vymedzenie okrsku na vykonanie referenda, ak sa referendum nebude konať
 na celom území obce,
 f) určenie miesta a miestnosti na hlasovanie,
 g) spôsob a lehotu delegovania členov do komisie pre miestne referendum a dátum jej
 prvého zasadnutia,
 h) spôsob oznámenia o vyhlásení miestneho referenda, ktorý je v mieste obvyklý, okrem
 obligatórneho spôsobu oznámenia o vyhlásení miestneho referenda,
 i) spôsob vyhlásenia výsledkov hlasovania v miestnom referende, ktorý je v mieste
 obvyklý, okrem obligatórneho spôsobu oznámenia výsledkov hlasovania v miestnom
 referende,
 j) dátum prijatia uznesenia.

 *§4* **Oznámenie o vyhlásení miestneho referenda**

Oznámenie o vyhlásení miestneho referenda obec v zákonnej lehote6  zverejní.
Oznámenie o vyhlásení miestneho referenda obec okrem obligatórneho spôsobu7 zverejní
v záujme informovania oprávnených voličov aj spôsobom v mieste obvyklým, v súlade
s prijatým uznesením o vyhlásení miestneho referenda.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6 §11a odsek 7 zákona o obecnom zriadení
7 §11a odsek 7 zákona o obecnom zriadení

**Obec Rokytov pri Humennom**
**VZN O PODROBNOSTIACH O ORGANIZÁCII MIESTNEHO REFERENDA V OBCI**

 **ČLÁNOK III.
 ORGÁNY PRE MIESTNE REFERENDUM**

 *§5* ***Obecné zastupiteľstvo obce***

Obecné zastupiteľstvo obce **Rokytov pri Humennom** má výhradnú kompetenciu pre:
a) vyhlásenie miestneho referenda v obci **Rokytov pri Humennom** ,
b) zriadenie komisie pre miestne referendum.

 *§6* ***Komisia pre miestne referendum***

(1) Na hlasovanie v miestnom referende a sčítavanie hlasov v miestnom referende zriadi
 obecné zastupiteľstvo obce dočasnú výkonnú komisiu pre miestne referendum (ďalej aj
 „komisia“).

(2) Komisia má najmenej 5 členov. Členom komisie môže byť len oprávnený volič.
 Podrobnosti delegovania členov komisie, ich náhradníkov a ďalšie podrobnosti upravujú
 ustanovenia Rokovacieho poriadku obecného zastupiteľstva obce.

(3) Starosta obce menuje do komisie zapisovateľa, spravidla z radov zamestnancov obce.
 Zapisovateľ nie je členom komisie.

(4) Prvé zasadnutie komisie sa koná v súlade s uznesením o vyhlásení miestneho referenda

(5) Člen komisie sa ujíma svojej funkcie zložením sľubu tohto znenia: „Sľubujem na svoju
 česť, že budem svoju funkciu vykonávať svedomito a nestranne a budem sa riadiť
 Ústavou Slovenskej republiky a ďalšími právnymi predpismi platnými na území
 Slovenskej republiky.“

(6) Komisia pre miestne referendum:
 a) dozerá na dodržiavanie ustanovení osobitných predpisov a tohto nariadenia pri
 príprave a konaní miestneho referenda,
 b) rozhoduje o sťažnostiach v súvislosti s prípravou a konaním miestneho referenda,
 c) zisťuje celkové výsledky hlasovania v miestnom referende,
 d) vyhotoví zápisnicu o výsledku hlasovania,
 e) plní ďalšie úlohy podľa ustanovení tohto nariadenia a ustanovení ďalších osobitných
 predpisov.

(7) Komisia pre miestne referendum plní zároveň aj úlohy okrskovej komisie tým, že:
 a) zabezpečuje riadny priebeh hlasovania,
 b) registruje zúčastnených oprávnených voličov, dozerá na správne odovzdávanie

**Obec Rokytov pri Humennom**
**VZN O PODROBNOSTIACH O ORGANIZÁCII MIESTNEHO REFERENDA V OBCI**

 hlasovacích lístkov a dbá o poriadok v miestnosti na hlasovanie a v jej
 bezprostrednom okolí,

 c) po ukončení miestneho referenda posúdi platnosť odovzdaných hlasovacích lístkov
 a vykoná sčítanie hlasov v okrsku,
 d) kompletizuje a sumarizuje výsledky hlasovania.

 *§7* ***Starosta obce***

 Starosta obce:
 a) menuje zapisovateľa do komisie,
 b) vydaním podrobných pokynov:
 1. riadi a organizuje všetky činnosti súvisiace s organizačným aj technickým
 zabezpečením prípravy miestneho referenda aj konania miestneho referenda,
 2. zabezpečuje zverejnenie oznámenia o vyhlásení miestneho referenda v súlade
 s ustanoveniami osobitného predpisu a tohto nariadenia,
 3. zabezpečuje vyhlásenie výsledkov hlasovania v miestnom referende v súlade
 s ustanoveniami osobitného predpisu a tohto nariadenia.

 **ČLÁNOK IV.
 PRÍPRAVA A ORGANIZÁCIA MIESTNEHO REFERENDA**

 *§8* ***Otázka, ktorá sa obyvateľom obce predkladá na rozhodnutie***

(1) Otázka, alebo otázky predložené obyvateľom obce na rozhodnutie v miestnom referende
 musia byť formulované zrozumiteľne, jednoznačne a tak, aby na ne bolo možné
 jednoznačne odpovedať „áno“ alebo „nie“.

(2) Otázky predložené obyvateľom obce na rozhodnutie v miestnom referende nemôžu byť
 navzájom podmienené.

(3) Ak je predmet miestneho referenda obsiahlejší a otázka predložená na miestne
 referendum potrebuje podrobnejšie vysvetlenie, uvedie sa vysvetlenie v prílohe otázky.
 Príloha otázky je súčasťou uznesenia o vyhlásení miestneho referenda.

 *§9* ***Deň konania miestneho referenda***

(1) Miestne referendum sa v obci koná v jeden deň, v sobotu.

(2) Miestne referendum sa v obci koná v určený deň od 7.00 do 20.00 hodiny.

**Obec Rokytov pri Humennom**
**VZN O PODROBNOSTIACH O ORGANIZÁCII MIESTNEHO REFERENDA V OBCI**

 *§10* ***Okrsky na konanie miestneho referenda***

(1) Na hlasovanie oprávnených voličov v miestnom referende **obec vytvára 1 okrsok pre
 vykonanie miestneho referenda** (ďalej aj „okrsok“).

(2) Vymedzenie územia okrsku a miestnosť na hlasovanie ustanoví obecné zastupiteľstvo
 obce v uznesení o vyhlásení miestneho referenda.

(3) Presné označenie miestnosti na hlasovanie obec zverejní v oznámení o vyhlásení
 miestneho referenda.

 *§11* ***Kampaň pred konaním miestneho referenda***

(1) Kampaň pred konaním miestneho referenda (ďalej aj „referendová kampaň“) je pre účely
 tohto nariadenia presviedčanie oprávnených voličov na konkrétne rozhodnutie
 a prejavenie tohto rozhodnutia v hlasovaní v miestnom referende. Referendová kampaň
 sa uskutočňuje slovom, písmom, zvukom aj obrazom. Mediálnymi nosičmi referendovej
 kampane sú letáky, plagáty, vysielanie v miestnom rozhlase a v televízii, inzeráty
 a články v miestnych informačných prostriedkoch a ďalšie. Pravidlá umiestňovania
 referendových plagátov upravuje obec ustanoveniami nariadenia obce.

(2) Referendová kampaň začína najskôr **17 dní** pred dňom konania miestneho referenda
 a končí 48 hodín pred začiatkom konania miestneho referenda.

(3) Uverejňovanie výsledkov prieskumu verejnej mienky končí 48 hodín pred začiatkom
 konania miestneho referenda.

(4) Členovia komisie a zapisovateľ neposkytujú informácie o priebehu a výsledkoch
 hlasovania až do času podpísania zápisnice o výsledku hlasovania.

(5) V deň konania miestneho referenda je zakázané akýmkoľvek spôsobom ovplyvňovať
 rozhodovanie oprávnených voličov v priestoroch pred miestnosťou na hlasovanie aj
 v miestnosti na hlasovanie.

 *§12* ***Organizačné a technické zabezpečenie miestneho referenda***

(1) Prípravu a priebeh miestneho referenda organizačne aj technicky zabezpečí obecný úrad
 obce (ďalej aj „obecný úrad“) prostredníctvom zamestnancov obce. Činnosti súvisiace
 s organizačným aj technickým zabezpečením miestneho referenda riadi a organizuje
 starosta obce.

**Obec Rokytov pri Humennom**
**VZN O PODROBNOSTIACH O ORGANIZÁCII MIESTNEHO REFERENDA V OBCI**

(2) Obecný úrad obce prostredníctvom zamestnancov obce:

 a) vyhotoví vzor hlasovacieho lístka pre miestne referendum,
 b) zabezpečí potrebné množstvo hlasovacích lístkov a potrebné množstvo neprehľadných
 obálok rovnakej veľkosti, akosti a farby (ďalej aj „obálka“) opatrených odtlačkom
 úradnej pečiatky obce,
 c) pripraví zoznam oprávnených voličov na základe stáleho zoznamu voličov8  a v súlade
 s ustanoveniami osobitného predpisu9  a čisté tlačivá zoznamu na dopísanie
 oprávnených voličov,
 d) pripraví tlačivá zápisnice komisie o priebehu a výsledku hlasovania,
 e) zabezpečí, pripraví a odtlačkom úradnej pečiatky obce so znakom obce a názvom obce
 označí hlasovaciu schránku, prenosnú hlasovaciu schránku, schránku na odloženie
 nepoužitých alebo nesprávne upravených hlasovacích lístkov,
 f) pripraví miestnosť na hlasovanie v miestnom referende, najmä priestor pre komisiu
 a priestor pre úpravu hlasovacích lístkov v súlade s ustanoveniami tohto nariadenia,
 g) miestnosť na hlasovanie v miestnom referende označí erbom obce a zástavu obce,
 h) najneskôr 1 hodinu pred začatím hlasovania v miestnom referende doručí komisii
 dostatočné množstvo hlasovacích lístkov pre hlasovanie v miestnom referende,
 dostatočný počet obálok, zoznamy oprávnených voličov, čisté tlačivá zoznamu na
 dopísanie oprávnených voličov, tlačivá zápisnice o priebehu a výsledku volieb,
 dostatočný počet písacích pomôcok a ďalšie.

 *§13* ***Hlasovací lístok pre hlasovanie v miestnom referende***

(1) Hlasovací lístok pre hlasovanie v miestnom referende (ďalej aj „hlasovací lístok“) musí
 obsahovať:
 a) dôvod konania miestneho referenda (k čomu sa majú oprávnení voliči v miestnom
 referende vyjadriť),
 b) dátum konania miestneho referenda,
 c) presné a jednoznačné znenie otázky, ku ktorej majú oprávnení voliči vyjadriť svoj
 názor; ak je otázok viac, označia sa poradovými číslami,
 d) pri každej otázke dva rámčeky, z ktorých jeden je nadpísaný slovom „áno“ a druhý
 slovom „nie“,
 e) poučenie o spôsobe hlasovania.

(2) Hlasovací lístok musí byť opatrený odtlačkom úradnej pečiatky obce so znakom obce
 a názvom obce.

(3) Hlasovací lístok je v slovenskom jazyku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8 zákon č. 180/2014 Z. z. o podmienkach výkonu volebného práva a o zmene a doplnení niektorých zákonov
 v znení neskorších predpisov
9 zákon č. 18/2018 Z. z. o ochrane osobných údajov a o zmene a doplnení niektorých zákonov v znení
 neskorších predpisov

**Obec Rokytov pri Humennom**

**VZN O PODROBNOSTIACH O ORGANIZÁCII MIESTNEHO REFERENDA V OBCI**

 *§14* ***Príprava miestnosti na hlasovanie v miestnom referende***

(1) Pri vchode do miestnosti na hlasovanie v miestnom referende (ďalej aj „miestnosť na
 hlasovanie“) sa umiestňuje **nápis „miestnosť na hlasovanie v miestnom referende“.**

(2) Pred vstupom do miestnosti na hlasovanie musia byť vystavené hlasovacie lístky
 s označením „vzor“ a informácia pre oprávneného voliča o spôsobe hlasovania
 v slovenskom jazyku.

(3) **Na čelnej stene miestnosti na hlasovanie je umiestnená zástava obce a erb obce.**

(4) V miestnosti na hlasovanie musí byť hlasovacia schránka, prenosná hlasovacia schránka,
 schránka na odloženie nepoužitých alebo nesprávne upravených hlasovacích lístkov,
 zoznam oprávnených voličov a čisté tlačivá zoznamu na dopísanie oprávnených voličov,
 dostatočný počet hlasovacích lístkov, dostatočný počet nepriehľadných obálok rovnakej
 veľkosti, akosti a farby opatrených odtlačkom úradnej pečiatky obce a tlačivá zápisnice
 komisie o priebehu a výsledku hlasovania vo volebnom okrsku.

(5) Miestnosť na hlasovanie musí byť vybavená osobitnými priestormi na úpravu hlasovacích
 lístkov tak, aby bola zabezpečená tajnosť hlasovania. Priestor na úpravu hlasovacích
 lístkov je vybavený písacími potrebami na úpravu hlasovacích lístkov. Počet osobitných
 priestorov na úpravu hlasovacích lístkov určí obec s prihliadnutím na počet voličov.

 **ČLÁNOK V.
 KONANIE MIESTNEHO REFERENDA**

 *§15* ***Podmienky začatia hlasovania v miestnom referende***

(1) Predseda komisie v prítomnosti členov komisie pred začatím miestneho referenda
 skontroluje najmä:
 a) vybavenie miestnosti na hlasovanie v súlade s ustanoveniami tohto nariadenia,
 b) zoznamy oprávnených voličov v súlade s ustanoveniami tohto nariadenia,
 c) dostatočný počet hlasovacích lístkov v súlade s ustanoveniami tohto nariadenia,
 d) hlasovacie schránky, či sú prázdne a zapečatí ich.

(2) Predseda komisie vyhlási hlasovanie v miestnom referende za začaté, ak nezistí
 nedostatky vo vybavení miestnosti na hlasovanie, alebo po ich odstránení.

**Obec Rokytov pri Humennom**
**VZN O PODROBNOSTIACH O ORGANIZÁCII MIESTNEHO REFERENDA V OBCI**

 *§16* ***Hlasovanie v miestnom referende***

(1) Oprávnený volič po príchode do miestnosti na hlasovanie preukáže svoju totožnosť
 platným preukazom totožnosti alebo iným úradným dokladom, ktorý obsahuje podobizeň
 voliča a všetky údaje uvedené o ňom v zozname oprávnených voličov.

(2) Člen komisie zakrúžkuje poradové číslo voliča v zozname voličov a vydá voličovi
 hlasovací lístok a obálku. Prevzatie hlasovacieho lístka a obálky potvrdí volič v zozname
 voličov vlastnoručným podpisom. Ak tak urobiť nemôže alebo ak prevzatie hlasovacieho
 lístka a obálky odmietne podpísať, predseda komisie poznamená túto skutočnosť
 v zozname voličov.

(3) Oprávnení voliči si prevezmú hlasovacie lístky v poradí, v akom sa dostavili do
 miestnosti na hlasovanie.

(4) Po prevzatí hlasovacieho lístka a obálky vstupuje volič do osobitného priestoru na úpravu
 hlasovacích lístkov, v ktorom upravuje hlasovací lístok stanoveným spôsobom tak, že na
 hlasovacom lístku v príslušnom rámčeku značkou „X“ vyznačí, že na otázku odpovedá
 „áno“ alebo že na otázku odpovedá „nie“. Ak sa v miestnom referende rozhoduje
 o viacerých otázkach, pre každú z týchto otázok hlasuje volič samostatne.

(5) Hlasovací lístok oprávnený volič preloží tak, aby nebol viditeľný spôsob jeho úpravy.
 Hlasovací lístok vloží do obálky a obálku zalepí.

(6) Oprávnený volič hlasuje tak, že po opustení osobitného priestoru na úpravu hlasovacích
 lístkov vkladá obálku pred komisiou do hlasovacej schránky. Oprávnený volič hlasuje
 výlučne osobne, zastúpenie nie je prípustné.

(7) Oprávnený volič, ktorý nemôže sám upraviť hlasovací lístok pre zdravotné postihnutie
 alebo preto, že nemôže čítať a písať, má právo vziať do priestoru na úpravu hlasovacích
 lístkov iného oprávneného voliča, nie však člena komisie, aby zaňho hlasovací lístok
 upravil podľa jeho pokynov.

(8) Oprávnený volič, ktorý nemôže pre zdravotné postihnutie sám vložiť obálku do schránky
 na hlasovanie, môže požiadať iného oprávneného voliča, nie však člena komisie, aby
 v jeho prítomnosti zaňho obálku vložil do schránky na hlasovanie.

(9) Zo závažných, najmä zdravotných dôvodov, môže oprávnený volič komisiu požiadať,
 aby mohol hlasovať mimo miestnosti na hlasovanie v územnom obvode okrsku, pre ktorý
 bola komisia zriadená. V takom prípade komisia vyšle k oprávnenému voličovi
 minimálne dvoch svojich členov s prenosnou schránkou na hlasovanie a hlasovacími
 lístkami. Vyslaní členovia komisie zabezpečia, aby bola zachovaná tajnosť hlasovania.
 Komisia vyznačí účasť týchto oprávnených voličov na hlasovaní ihneď po návrate členov
 komisie vyslaných s prenosnou schránkou do miestnosti na hlasovanie.

**Obec Rokytov pri Humennom**

**VZN O PODROBNOSTIACH O ORGANIZÁCII MIESTNEHO REFERENDA V OBCI**

(10) Odovzdaná písomnosť, ktorá nie je hlasovacím lístkom, sa nezapočítava do výsledkov
 hlasovania.

(11) Hlasovací lístok je neplatný, ak je pretrhnutý, potrhaný, alebo inak poškodený.

 Hlasovací lístok je neplatný aj vtedy, ak je vyplnený iným spôsobom, ako je určené,

 alebo ak nie je upravený vôbec.

(12) O platnosti hlasovania a o platnosti hlasovacieho lístka s konečnou platnosťou rozhoduje
 komisia.

  *§17* ***Zabezpečenie poriadku v miestnosti na hlasovanie v miestnom referende***

(1) Za poriadok v miestnosti na hlasovanie zodpovedá predseda komisie, počas jeho
 neprítomnosti jej podpredseda. Pokyny na zachovanie poriadku v miestnosti na
 hlasovanie a dôstojný priebeh hlasovania sú záväzné pre všetkých prítomných

.
(2) V miestnosti na hlasovanie sa môžu okrem členov komisie zdržiavať len voliči v čase
 svojho hlasovania.

(3) Ak nastanú okolnosti, ktoré znemožňujú pokračovať v hlasovaní, môže komisia
 hlasovanie prerušiť. Komisia o takomto opatrení vyrozumie voličov spôsobom v obci
 obvyklým. Ak je hlasovanie prerušené, zapečatí komisia nepoužité hlasovacie lístky,
 obálky, zoznam voličov a otvor na vkladanie hlasovacích lístkov na volebnej schránke
 a prenosnej volebnej schránke. Pri opätovnom začatí hlasovania predseda komisie za
 prítomnosti členov komisie overuje neporušenosť pečatí. Celkový čas hlasovania nesmie
 byť týmto opatrením skrátený, komisia posunie ukončenie hlasovania v okrsku o čas, po
 ktorý bolo hlasovanie prerušené.

(4) Predseda komisie presne v stanovenom čase na ukončenie hlasovania v miestnom
 referende uzatvorí miestnosť na hlasovanie. Do miestnosti na hlasovanie umožní vstúpiť
 len takým voličom, ktorí sa v tom čase nachádzali pred miestnosťou na hlasovanie. Po
 hlasovaní posledných voličov predseda komisie vyhlási hlasovanie v miestnom referende
 za ukončené.

 **ČLÁNOK VI.
 ZISŤOVANIE A VYHLÁSENIE VÝSLEDKOV MIESTNEHO REFERENDA**

 *§18* ***Zisťovanie výsledkov hlasovania***

(1) Posudzovanie platnosti hlasovacích lístkov a sčítavanie hlasov sa uskutočňuje
 v miestnosti, kde prebiehalo hlasovanie.

**Obec Rokytov pri Humennom**
**VZN O PODROBNOSTIACH O ORGANIZÁCII MIESTNEHO REFERENDA V OBCI**
(2) Predseda komisie uloží schránku na odloženie nepoužitých a nesprávne upravených
 hlasovacích lístkov na osobitné miesto tak, aby bola s nimi vylúčená manipulácia

.
(3) V miestnosti, kde sa uskutočňuje posudzovanie platnosti hlasovacích lístkov a sčítavanie
 hlasov, môžu byť prítomní len členovia komisie.

(4) Predseda komisie dá otvoriť hlasovaciu schránku. Ak komisia použila na žiadosť
 oprávnených voličov aj prenosnú hlasovaciu schránku, komisia obsah schránok po ich
 otvorení zmieša.

(5) Po vybratí z hlasovacích schránok komisia hlasovacie lístky spočíta a porovná počet
 hlasovacích lístkov so záznamami v zozname voličov.

(6) Po otvorení obálok komisia posúdi platnosť všetkých odovzdaných hlasovacích lístkov.

(7) Po posúdení všetkých hlasovacích lístkov komisia spočíta:
 a) celkový počet odovzdaných hlasovacích lístkov,
 b) počet neplatných hlasovacích lístkov, ktoré vylúči z ďalšieho sčítania,
 c) počet platných hlasovacích lístkov,
 d) počet hlasov „áno“ a počet hlasov „nie“ ku každej jednotlivej otázke na platných
 hlasovacích lístkoch.

 *§19* ***Zápisnica o priebehu a výsledku hlasovania***

(1) Komisia vyhotoví písomne zápisnicu v dvoch rovnopisoch o priebehu hlasovania
 a o výsledku hlasovania v miestnom referende (ďalej aj „zápisnica“).

(2) Komisia v zápisnici uvedie:
 a) čas začatia a čas ukončenia hlasovania, prípadne čas jeho prerušenia,
 b) počet oprávnených voličov zapísaných v okrsku do zoznamu voličov na hlasovanie,
 c) počet oprávnených voličov, ktorým boli vydané hlasovacie lístky,
 d) počet odovzdaných hlasovacích lístkov,
 e) počet odovzdaných platných hlasovacích lístkov,
 f) počet odovzdaných neplatných hlasovacích lístkov,
 g) počet hlasov „áno“ a počet hlasov „nie“ ku každej jednotlivej otázke na platných
 hlasovacích lístkoch.

(3) Komisia v zápisnici ďalej uvedie:
 a) stručný obsah sťažností, ktoré boli v priebehu hlasovania v miestnom referende
 podané,
 b) stručný obsah uznesení, ktoré k sťažnostiam prijala,
 c) stručný popis porušenia právnych predpisov pri príprave a vykonávaní miestneho
 referenda,
 d) ďalšie skutočnosti súvisiace s miestnym referendom.

**Obec Rokytov pri Humennom**
**VZN O PODROBNOSTIACH O ORGANIZÁCII MIESTNEHO REFERENDA V OBCI**

 (4) Zápisnicu komisie o priebehu a výsledku hlasovania podpisuje jej predseda, podpredseda
 a ostatní členovia komisie. Dôvody prípadného odmietnutia podpisu sa zaznamenajú do

 zápisnice.

(5) Po podpísaní oboch rovnopisov zápisnice ich predseda komisie odovzdá starostovi obce
 a do registratúry obce. Starosta obce prevzatie zápisnice podpíše, s uvedením dátumu jej
 prevzatia.

 *§20* ***Vyhlásenie výsledkov hlasovania v miestnom referende***

(1) Obec v zákonnej lehote10  vyhlási výsledky hlasovania v miestnom referende okrem
 obligatórnych spôsobov aj spôsobom v mieste obvyklým, v súlade s prijatým uznesením
 o vyhlásení miestneho referenda.

(2) Vyhlásenie výsledkov hlasovania v miestnom referende obsahuje:
 a) dôvod konania miestneho referenda (k čomu sa mali oprávnení voliči v miestnom
 referende vyjadriť),
 b) dátum konania miestneho referenda,
 c) celkový počet oprávnených voličov zapísaných v zoznamoch na hlasovanie
 v miestnom referende,
 d) celkový počet oprávnených voličov, ktorí sa zúčastnili na hlasovaní,
 e) celkový počet oprávnených voličov, ktorí na otázku odpovedali „áno“ platným
 hlasovacím lístkom a celkový počet oprávnených voličov, ktorí na otázku odpovedali
 „nie“ platným hlasovacím lístkom. Ak bolo v miestnom referende otázok viac,
 celkový počet odpovedí „áno“ a „nie“ na platných hlasovacích lístkoch sa uvedie pri
 každej jednotlivej otázke,
 f) jednoznačné konštatovanie o platnosti / neplatnosti miestneho referenda a v prípade
 platnosti11  miestneho referenda jednoznačné konštatovanie, ktorý návrh alebo návrhy
 boli v miestnom referende prijaté.

 **ČLÁNOK VII.
 ZÁVEREČNÉ USTANOVENIA**

 *§21*

Na Všeobecne záväznom nariadení obce sa uznieslo Obecné zastupiteľstvo obce
Rokytov pri Humennom , na svojom zasadnutí dňa 27.04.2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
10 §11a odsek 8 druhá veta zákona o obecnom zriadení
11 §11a odsek 8 prvá veta zákona o obecnom zriadení

**Obec Rokytov pri Humennom**
**VZN O PODROBNOSTIACH O ORGANIZÁCII MIESTNEHO REFERENDA V OBCI**

 *§22*

Všeobecne záväzné nariadenie bolo vyhlásené vyvesením dňa 07.04.2022.

 *§23*

**Všeobecne záväzné nariadenie nadobúda účinnosť dňa 30.04.2022**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 Drobňák Jozef
 starosta obce